ΑΠΟΦΑΣΕΙΣ
Αριθμ. 9599
Επικαιροποίηση του Κανονισμού Διδακτορικών
Σπουδών του Τμήματος Κοινωνικής Ανθρωπολογίας και Ιστορίας της Σχολής Κοινωνικών Επι-
στημών του Πανεπιστημίου Αιγαίου, σύμφωνα
με τον ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ
Έχοντας υπόψη:
- Το π.δ. 83/1984 «Ίδρυση Πανεπιστημίου Αιγαίου, Ιονίου Πανεπιστημίου και Πανεπιστημίου Θεσσαλίας» (Α’ 31),
- Την υπ’ αρ. 18959/19.06.2023 (Υ.Ο.Δ.Δ. 595) (ΑΔΑ:
6ΥΠ8469Β7Λ-ΕΩ8) διαπιστωτική πράξη συγκρότησης
του Συμβουλίου Διοίκησης του Πανεπιστημίου Αιγαίου.
- Την υπ’ αρ. 25105/26.07.2023 (Υ.Ο.Δ.Δ. 742) (ΑΔΑ:
64Ν2469Β7Λ-ΖΘΧ) διαπιστωτική πράξη εκλογής Πρύτανη και ορισμού τεσσάρων (4) Αντιπρυτάνεων του Πα-
νεπιστημίου Αιγαίου.
- Την υπ’ αρ. 26859/02.08.2023 διαπιστωτική πράξη
συγκρότησης του Συμβουλίου Διοίκησης του Πανεπιστημίου Αιγαίου κατόπιν εκλογής Πρύτανη (ΑΔΑ:
6Λ6Σ469Β7Λ-ΜΓΜ).
- Την υπ’ αρ. 40167/16-09-2024 διαπιστωτική πράξη
Πρύτανη «Συγκρότηση της Συγκλήτου του Πανεπιστημίου Αιγαίου για το ακαδημαϊκό έτος 2024-2025» (ΑΔΑ:
6Γ3K469B7Λ-ΛΞ7).
- Την υπ’  αρ. 27407/04.08.2023 (Β’  5064) (ΑΔΑ:
ΨΔΨΟ469Β7Λ-ΞΚ0) απόφαση Πρύτανη για τον καθορισμό του τομέα ευθύνης κάθε Αντιπρύτανη, τη
μεταβίβαση αρμοδιοτήτων στους τέσσερις (4) Αντιπρυτάνεις του Πανεπιστημίου Αιγαίου και τον καθο-
ρισμό της σειράς αναπλήρωσης του Πρύτανη και των
Αντιπρυτάνεων, όπως τροποποιήθηκε με την υπ’ αρ.
28632/01.09.2023 (Β’ 5348) (ΑΔΑ: 6ΤΝΒ469B7L-7T4)
απόφαση Πρύτανη ως προς τη μεταβίβαση αρμοδιοτήτων στον Αντιπρύτανη Οικονομικών του Πανε-
πιστημίου Αιγαίου, και την υπ’ αρ. 39780/06.11.2023
(Β’ 6495,- ΑΔΑ: 6ΔΒ9469Β7Λ-ΒΦΠ) απόφαση Πρύτανη
ως προς τη μεταβίβαση αρμοδιοτήτων στον Αντιπρύτανη Διοικητικών και Ακαδημαϊκών Υποθέσεων και
Αντιπρύτανη Διεθνοποίησης, Εξωστρέφειας και Φοιτητικής Μέριμνας.
- Τα άρθρα 16, 30 και 90 έως 97 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
- Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
- Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
- Τα άρθρα 76-78 του ν.  4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
- Τον Κανονισμό Προγραμμάτων Μεταπτυχιακών και
Διδακτορικών Σπουδών του Πανεπιστημίου Αιγαίου,
(Β’ 4551/2023).
- Την υπ’ αρ. 31/25.01.2018 απόφαση της συνεδρίασης της Συγκλήτου «Έγκριση Κανονισμού Διδακτορικών
Σπουδών του Τμήματος Κοινωνικής Ανθρωπολογίας και
Ιστορίας του Πανεπιστημίου Αιγαίου - (Β’ 555).
- Την υπ’ αρ. 10/06.12.2019 απόφαση της συνεδρίασης
της Συγκλήτου «Τροποποίηση της υπ’ αρ. 31/25.01.2018
απόφασης συνεδρίασης της Συγκλήτου θέμα: ”Έγκριση
Κανονισμού Διδακτορικών Σπουδών του Τμήματος Κοινωνικής Ανθρωπολογίας και Ιστορίας του Πανεπιστημίου
Αιγαίου”» (Β’ 5168),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
18 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1292
18.03.2025 18:49:36
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1292/18.03.2025
- Την υπ’ αρ. 10/08.01.2025 απόφαση της συνεδρίασης
της Συνέλευσης του Τμήματος Κοινωνικής Ανθρωπολογίας και Ιστορίας, θέμα 7.1. «Επικαιροποίηση του Κανονι-
σμού Διδακτορικών Σπουδών του Τμήματος Κοινωνικής
Ανθρωπολογίας και Ιστορίας της Σχολής Κοινωνικών
Επιστημών του Πανεπιστημίου Αιγαίου, σύμφωνα με
τις διατάξεις του ν. 4957/2022».
- Το υπ’ αρ. 28/20.02.2025 πρακτικό της συνεδρίασης
της Συγκλήτου με θέμα 7.1. «Επικαιροποίηση του Κανονισμού Διδακτορικών Σπουδών του Τμήματος Κοινωνι-
κής Ανθρωπολογίας και Ιστορίας της Σχολής Κοινωνικών
Επιστημών του Πανεπιστημίου Αιγαίου, σύμφωνα με τις
διατάξεις του ν. 4957/2022».
- Το γεγονός ότι από τις διατάξεις της απόφασης αυτής
δεν προκαλείται δαπάνη σε βάρος του τακτικού προϋπολογισμού ή της κρατικής επιχορήγησης του Ιδρύματος,
- Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζει:
Tην έγκριση της επικαιροποίησης του Κανονισμού
Διδακτορικών Σπουδών του Τμήματος Κοινωνικής Ανθρωπολογίας και Ιστορίας, της Σχολής Κοινωνικών Επι-
στημών του Πανεπιστημίου Αιγαίου, σύμφωνα με τον
ν. 4957/2022, ως ακολούθως:
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ
ΤΟΥ ΤΜΗΜΑΤΟΣ ΚΟΙΝΩΝΙΚΗΣ ΑΝΘΡΩΠΟΛΟΓΙΑΣ
ΚΑΙ ΙΣΤΟΡΙΑΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ
Άρθρο 1
Γενικές Αρχές
Ο τρίτος κύκλος σπουδών που οργανώνουν τα Ανώτατα Εκπαιδευτικά Ιδρύματα αφορά στην οργάνωση Διδα-
κτορικών Προγραμμάτων Σπουδών (Δ.Π.Σ.), με ελάχιστη
διάρκεια τριών (3) ακαδημαϊκών ετών, η επιτυχής ολοκλήρωση των οποίων οδηγεί στο επίπεδο οκτώ (8) του
Εθνικού και Ευρωπαϊκού Πλαισίου Προσόντων, σύμφωνα
με το άρθρο 47 του ν. 4763/2020 (άρθρο 63 παρ. 1.γ. του
ν. 4957/2022).
Το Πρόγραμμα Διδακτορικών Σπουδών του Τμήματος
Κοινωνικής Ανθρωπολογίας και Ιστορίας του Πανεπιστημίου Αιγαίου οργανώνεται και λειτουργεί σύμφωνα
με τις διατάξεις του ν. 4957/2022, και του εν γένει θεσμικού πλαισίου όπως κάθε φορά ισχύει, αποσκοπεί στην
προαγωγή της πρωτότυπης επιστημονικής έρευνας και
στην ουσιαστική συνεισφορά στην εξέλιξη της γνώσης
στους επιστημονικούς κλάδους της ανθρωπολογίας και
της ιστορίας και οδηγεί στην απόκτηση Διδακτορικού
Διπλώματος μετά από την εκπόνηση και επιτυχή υποστήριξη διδακτορικής διατριβής.
Άρθρο 2
Όργανα Διοίκησης των Διδακτορικών Σπουδών
Αρμόδια Όργανα για τον καθορισμό του Προγράμματος Διδακτορικών Σπουδών και του Κανονισμού του
είναι η Σύγκλητος του Πανεπιστημίου Αιγαίου και η Συνέλευση του Τμήματος Κοινωνικής Ανθρωπολογίας και
Ιστορίας, σύμφωνα με την ισχύουσα νομοθεσία. (παρ. 1
άρθρου 91 ν. 4957/2022).
Άρθρο 3
Δικαίωμα υποβολής αίτησης για εκπόνηση
Διδακτορικής Διατριβής
Δικαίωμα υποβολής αίτησης (παρ.  1 άρθρου  92
ν. 4957/2022) για την εγγραφή σε πρόγραμμα διδακτορικών σπουδών έχουν:
i. κάτοχοι μεταπτυχιακού διπλώματος που έχει χορηγηθεί από Ανώτατο Εκπαιδευτικό Ίδρυμα (Α.Ε.Ι.) της
ημεδαπής ή αλλοδαπής,
ii. απόφοιτοι προπτυχιακού προγράμματος σπουδών
Α.Ε.Ι. κατ’ ελάχιστον πενταετούς διάρκειας που αντιστοιχεί σε τριακόσιες (300) πιστωτικές μονάδες του Ευ-
ρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
Για την περ. ii η συνέλευση του τμήματος δύναται να
αποφασίσει αν ο/η υποψήφιος/α υποχρεούται να περατώσει οργανωμένο κύκλο επιπρόσθετων μαθημάτων
στο πλαίσιο των Προγραμμάτων Μεταπτυχιακών Σπουδών (Π.Μ.Σ.) του Τμήματος ή και να ορίσει, επιπλέον, και
άλλες προϋποθέσεις ή και κριτήρια για την εγγραφή στο
πρόγραμμα διδακτορικών σπουδών και την αξιολόγηση
των υποψηφίων.
Άρθρο 4
Διαδικασία επιλογής Υποψηφίων Διδακτόρων
Κάθε ενδιαφερόμενος που πληροί τις προϋποθέσεις
του Κανονισμού Διδακτορικών Σπουδών δύναται να υποβάλει αίτηση προς τη Συνέλευση του Τμήματος για την
εκπόνηση διδακτορικής διατριβής (παρ. 2 άρθρου 92
ν. 4957/2022) κατά τη διάρκεια κάθε ακαδημαϊκού έτους.
Με απόφαση της συνέλευσης του τμήματος δύναται
επίσης να δημοσιεύεται σχετική προκήρυξη ή πρόσκληση εκδήλωσης ενδιαφέροντος για εκπόνηση διδακτο-
ρικής διατριβής (άρθρο 20 του Κανονισμού Μεταπτυχιακών και Διδακτορικών Σπουδών του Πανεπιστημίου
Αιγαίου - Β’ 4551/2023).
Οι σχετικές προκηρύξεις δημοσιοποιούνται μέσω
ανάρτησης στους διαδικτυακούς τόπους του Ιδρύματος, ενώ προαιρετικά μπορεί να δημοσιεύονται στον
ημερήσιο τύπο ή να αναρτώνται σε σελίδες κοινωνικής
δικτύωσης του οικείου Τμήματος.
Οι προϋποθέσεις, οι όροι, τα απαραίτητα δικαιολογητικά, οι προθεσμίες και οι διαδικασίες κατάθεσης
υποψηφιοτήτων και επιλογής υποψηφίων διδακτόρων,
καθώς και πρόσθετες υποχρεώσεις αυτών, παραδοτέα,
χρονικά όρια ολοκλήρωσης των διατριβών και συναφή
θέματα, μνημονεύονται ρητά στις σχετικές προκηρύξεις
και προσκλήσεις.
Α. Απαιτούμενα δικαιολογητικά
Ο/Η υποψήφιος/α υποβάλλει, κατά τη διάρκεια κάθε
ακαδημαϊκού έτους ή εντός των προθεσμιών που ορίζει
η προκήρυξη, αίτηση προς τη Συνέλευση του Τμήματος,
η οποία περιλαμβάνει κατ’ ελάχιστον τα εξής στοιχεία
(παρ. 2 άρθρου 92 ν. 4957/2022):
α) Προτεινόμενο τίτλο της διδακτορικής διατριβής,
β) σύντομο υπόμνημα με το αντικείμενο που θα πραγματεύεται η διδακτορική διατριβή,
γ) γλώσσα συγγραφής, η οποία δύναται να είναι διάφορη της ελληνικής,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1292/18.03.2025
δ) προτεινόμενο επιβλέποντα της διδακτορικής διατριβής, του οποίου το γνωστικό αντικείμενο ή το επιστη-
μονικό έργο είναι συναφές με αυτό της προς εκπόνηση
διδακτορικής διατριβής.
Η αίτηση συνοδεύεται από τα παρακάτω δικαιολογητικά, κατά προτίμηση σε ηλεκτρονική μορφή:
1. Αναλυτικό Βιογραφικό Σημείωμα
2. Αντίγραφο αστυνομικού δελτίου ταυτότητας ή ισόκυρο δημόσιο έγγραφο ταυτοπροσωπίας.
3. Αντίγραφο Πτυχίου/Διπλώματος.
4. Αντίγραφο Μεταπτυχιακού Τίτλου Σπουδών.
5. Πιστοποιητικό γλωσσομάθειας αγγλικής γλώσσας
επιπέδου Β2.
6. Τουλάχιστον 2 συστατικές επιστολές από διδάσκοντες/ουσες Α.Ε.Ι. με τους/τις οποίους/οποίες ο/η Υποψή-
φιος/α είχε ή έχει ακαδημαϊκή σχέση.
7. Ανάτυπα ή ψηφιακά αντίγραφα άρθρων που δημοσιεύθηκαν είτε σε επιστημονικά περιοδικά είτε σε
πρακτικά διεθνών συνεδρίων τα οποία δημοσιεύουν
εργασίες με σύστημα κριτών, μονογραφίες ή διακρίσεις.
8. Αντίγραφα εργασιών που έχουν εκπονηθεί σε προηγούμενα Προπτυχιακά και Μεταπτυχιακά Προγράμ-
ματα Σπουδών από τα οποία ο/η Υποψήφιος/α έχει
αποφοιτήσει, και δεν έχουν δημοσιευθεί, σε ψηφιακή
μορφή.
9. Συνοπτικό σχέδιο πρότασης διδακτορικής διατριβής
το οποίο μπορεί να περιέχει:
i. Προτεινόμενο θέμα διδακτορικής διατριβής
ii. Περιγραφή του σκοπού της διδακτορικής διατριβής,
καθώς και των επιμέρους στόχων αυτής
iii. Περιγραφή της μεθοδολογίας που θα ακολουθηθεί
iv. Ενδεικτική βιβλιογραφία
v. Προσδοκώμενα αποτελέσματα.
10. Κάθε άλλο δικαιολογητικό που κρίνει ο/η υποψήφιος/α ότι συμβάλει θετικά στην αξιολόγησή του/της.
Β. Διαδικασία Αξιολόγησης
H Συνέλευση του Τμήματος Κοινωνικής Ανθρωπολογίας και Ιστορίας του Πανεπιστημίου Αιγαίου, με βάση
τη συνάφεια του ερευνητικού αντικειμένου, ορίζει, ανά
κατηγορία αιτήσεων, τριμελή επιτροπή (αξιολόγησης)
από Μέλη ΔΕΠ του Τμήματος, η οποία μελετά τις υποψηφιότητες και ενδεχομένως καλεί σε συνέντευξη τους/
τις ενδιαφερόμενους/ες.
Στη συνέχεια η επιτροπή υποβάλλει εγγράφως αναλυτικό υπόμνημα προς τη συνέλευση του τμήματος με
το οποίο εισηγείται την αποδοχή ή την απόρριψη κάθε
υποψηφιότητας, καθώς και την ανάληψη της επίβλεψης της διδακτορικής διατριβής είτε σύμφωνα με την
πρόταση του/της υποψήφιου/ας είτε, αν πρόταση δεν
υφίσταται, με κριτήριο τη σύμπτωση ή τη συνάφεια με
τον επιστημονικό κλάδο όπου εμπίπτει το θέμα της διδακτορικής διατριβής και μετά από διατύπωση γνώμης
του προτεινόμενου/ης επιβλέποντα/ουσας.
Η συνέλευση του τμήματος, αφού λάβει τη γνώμη του
προτεινόμενου επιβλέποντος/ουσας, τη συνεκτιμά με
το υπόμνημα της επιτροπής και εγκρίνει ή απορρίπτει
αιτιολογημένα την αίτηση του/της υποψήφιου/υποψήφιας. Στην εγκριτική απόφαση ορίζεται και η γλώσσα
συγγραφής της διδακτορικής διατριβής.
Με απόφασή της η συνέλευση του τμήματος μπορεί να ορίσει, ως προϋπόθεση για την εκπόνηση της
διδακτορικής διατριβής ενός/μιας υποψηφίου/ας την
παράλληλη επιτυχή παρακολούθηση μαθήματος/ων ή
άλλες συναφείς με την εκάστοτε επιστημονική έρευνα
δραστηριότητες.
Άρθρο 5
Επίβλεψη Διδακτορικής Διατριβής
Α. Συγκρότηση Τριμελούς Επιτροπής (άρθρο 94
ν. 4957/2022):
Με απόφαση της Συνέλευσης του Τμήματος Κοινωνικής Ανθρωπολογίας και Ιστορίας ορίζεται η τριμελής
συμβουλευτική επιτροπή, μεταξύ των οποίων ορίζεται
και ο επιβλέπων. Στη συμβουλευτική επιτροπή δύνανται
να συμμετέχουν ως μέλη:
α) Mέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι.,
β) μέλη Δ.Ε.Π. άλλων τμημάτων του ίδιου ή άλλου Α.Ε.Ι.,
γ) Ομότιμοι καθηγητές και αφυπηρετήσαντα μέλη Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
Μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει τον
έναν (1). Η τριμελής συμβουλευτική επιτροπή είναι αρμόδια για την υποστήριξη του υποψήφιου διδάκτορα κατά
τη διαδικασία εκπόνησης και συγγραφής της διδακτορικής διατριβής και την παρακολούθηση της προόδου της.
Κάθε Επιβλέπων/ουσα του Τμήματος Κοινωνικής Ανθρωπολογίας και Ιστορίας δύναται να επιβλέπει, κατά
μέγιστο, επτά (7) διδακτορικές διατριβές.
Β. Αδυναμία τέλεσης χρεών Επιβλέποντος/ουσας
(παρ. 1 άρθρου 97 ν. 4957/2022).
Αν κάποιο από τα μέλη της τριμελούς συμβουλευτικής
επιτροπής, συμπεριλαμβανομένου του επιβλέποντος,
εκλείψει ή αδυνατεί να εκπληρώσει τα καθήκοντά του,
μετά από αίτημα του ίδιου ή του υποψήφιου διδάκτορα,
με απόφαση της συνέλευσης του τμήματος δύναται να
ορίζεται αντικαταστάτης του έως την ολοκλήρωση της
εκπόνησης της διδακτορικής διατριβής.
Γ. Μετακίνηση/συνταξιοδότηση Επιβλέποντος/ουσας
(παρ. 2 άρθρου 97 ν. 4957/2022).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1292/18.03.2025
Αν ο επιβλέπων ή μέλος της τριμελούς συμβουλευτικής επιτροπής μετακινηθεί σε άλλο Τμήμα του ίδιου
ή άλλου Ανώτατου Εκπαιδευτικού Ιδρύματος (Α.Ε.Ι.) ή
αφυπηρετήσει, δύναται να συνεχίσει να κατέχει την ιδιότητα του επιβλέποντος της διδακτορικής διατριβής,
εφόσον συναινεί, και ο τίτλος απονέμεται από το Α.Ε.Ι.,
στο οποίο ανήκει το Τμήμα που ξεκίνησε η εκπόνηση
της διατριβής.
Δ. Ανάρτηση στην Ιστοσελίδα του Τμήματος
Τα ονόματα των υποψήφιων διδακτόρων, των επιβλεπόντων μελών Δ.Ε.Π. ή ερευνητών/τριών, οι τίτλοι των
εκπονούμενων διδακτορικών διατριβών και σύντομη
περίληψη αυτών, καθώς και τα μέλη των συμβουλευτικών επιτροπών αναρτώνται από τη Γραμματεία του
Τμήματος στον διαδικτυακό τόπο του Ιδρύματος στην
ελληνική και στην αγγλική γλώσσα.
Άρθρο 6
Εκπόνηση της Διδακτορικής Διατριβής
Κατά τη διάρκεια εκπόνησης της διδακτορικής διατριβής, ο/η υποψήφιος/α διδάκτωρ ασχολείται με την
αξιολόγηση και διερεύνηση των πηγών, τη συλλογή των
ερευνητικών δεδομένων, καθώς και την επεξεργασία και
ανάλυση των δεδομένων αυτών. Η διδακτορική διατριβή πρέπει να αποτελεί σημαντική νέα συνεισφορά στην
επιστημονική γνώση.
Ο/Η υποψήφιος/α διδάκτωρ έχει τη δυνατότητα να
πραγματοποιήσει ένα μέρος της έρευνας του σε Πανεπιστήμιο άλλης χώρας μετά από σύμφωνη γνώμη της
τριμελούς συμβουλευτικής επιτροπής και της Συνέλευσης προκειμένου να εξοικειωθεί με το διεθνές σύστημα
αξιολόγησης και τεκμηρίωσης της επιστημονικής γνώσης ή/και για να συνεργαστεί σε ερευνητικό επίπεδο με
άλλους ερευνητές/τριες. Ο/Η υποψήφιος/α επιδιώκει
επίσης την ενεργή παρουσία στο διεθνές ακαδημαϊκό
γίγνεσθαι συμμετέχοντας σε σεμινάρια ή επιστημονικά
συνέδρια, αποβλέποντας στην αναγνώριση της έρευνας
του/της με δημοσιεύσεις σε περιοδικά με σύστημα κριτών, όπου αυτό είναι εφικτό.
Άρθρο 7
Χρονική διάρκεια εκπόνησης Διδακτορικής
Διατριβής (παρ. 1 άρθρου 93  ν. 4957/2022)
Η χρονική διάρκεια για την απόκτηση διδακτορικού
διπλώματος δεν δύναται να είναι μικρότερη από τρία (3)
πλήρη ημερολογιακά έτη από την ημερομηνία ορισμού
της τριμελούς συμβουλευτικής επιτροπής.
Ως ανώτατη χρονική διάρκεια ολοκλήρωσης της διδακτορικής διατριβής ορίζονται τα έξι (6) ημερολογιακά έτη.
Με απόφαση της Συνέλευσης του Τμήματος Κοινωνικής Ανθρωπολογίας και Ιστορίας. δύναται να παρατείνε-
ται η ανώτατη χρονική διάρκεια εκπόνησης διδακτορικής διατριβής, κατόπιν αιτήματος του/της υποψήφιου/
ας διδάκτορα και σύμφωνης γνώμης της τριμελούς συμβουλευτικής επιτροπής, για σπουδαίο λόγο.
Η ανώτατη χρονική διάρκεια της παράτασης δεν μπορεί να υπερβαίνει τα 2 έτη.
Ο/Η υποψήφιος/α μπορεί κατά τη διάρκεια των σπουδών του/της στο Διδακτορικό Πρόγραμμα να ζητήσει, με
επαρκώς αιτιολογημένη αίτησή του/της την αναστολή
εκπόνησης της διατριβής έως και 2 έτη συνολικά. Το/τα
χρονικά διάστημα/ματα αναστολής δεν προσμετρώνται
στην προβλεπόμενη ανώτατη διάρκεια εκπόνησης της
διδακτορικής διατριβής.
Άρθρο 8
Δικαιώματα και Υποχρεώσεις Υποψηφίων
Διδακτόρων
Οι υποψήφιοι/ες διδάκτορες συνεργάζονται με τον/
την επιβλέποντα/ουσα και τα μέλη της συμβουλευτικής επιτροπής για την υποστήριξη της εκπόνησης της
διατριβής τους και υποχρεούνται να υποβάλουν εγγράφως αναλυτικό υπόμνημα προόδου της διατριβής
τους σε ετήσια βάση (από 1 έως 20 Δεκεμβρίου)προς
τη τριμελή συμβουλευτική επιτροπή (παρ. 2. άρθρου 93
ν. 4957/2022) και να παρουσιάσουν προφορικά την πρόοδο αυτής -τουλάχιστον δύο φορές κατά το χρονικό διά-
στημα εκπόνησης της διδακτορικής τους διατριβής- στο
πλαίσιο της ανοιχτής ετήσιας συνάντησης υποψηφίων
διδακτόρων. Αντίγραφο του σχετικού υπομνήματος,
καθώς και σχόλια επ’ αυτού από τον/την Επιβλέποντα/
ουσα ή την τριμελή συμβουλευτική επιτροπή, συνοδευόμενο από Έκθεση Προόδου που συντάσσει η εν λόγω
Επιτροπή, καταχωρίζεται στον ατομικό φάκελο του/
της Υποψηφίου/ας αφού κατατεθεί προηγουμένως στη
Γραμματεία του Τμήματος.
Οι υποψήφιοι/ες διδάκτορες υποχρεούνται να παρέχουν επικουρικό διδακτικό έργο, σύμφωνα με τις ανά-
γκες των προγραμμάτων πρώτου και δεύτερου κύκλου
σπουδών του Τμήματος, κατόπιν υπόδειξης του/της
επιβλέποντα/ουσας (παρ. 2 άρθρου 93 ν. 4957/2022)
και έγκρισης από τη Συνέλευση του Τμήματος.
Συγκεκριμένα το Πανεπιστήμιο Αιγαίου δύναται να
χορηγεί ανταποδοτικές υποτροφίες σε υποψήφιους διδάκτορες με την υποχρέωση υποστήριξης της εκπαιδευ-
τικής διαδικασίας και παροχής επικουρικού διδακτικού
έργου, σύμφωνα με τα οριζόμενα στον Κανονισμό Προγραμμάτων Μεταπτυχιακών και Διδακτορικών Σπουδών
του Ιδρύματος (Β’  4551/2023).
Οι υποψήφιοι/ες διδάκτορες οφείλουν να σέβονται και
να τηρούν τον Κανονισμό Διδακτορικών Σπουδών, τις
αποφάσεις των οργάνων του Τμήματος και του Πανεπιστημίου Αιγαίου, καθώς και τους κανόνες ακαδημαϊκής
δεοντολογίας.
Οι υποψήφιοι διδάκτορες έχουν τα δικαιώματα των
φοιτητών των μεταπτυχιακών προγραμμάτων σπουδών
του Τμήματος Κοινωνικής Ανθρωπολογίας και Ιστορίας
(άρθρο 93 παρ. 3 του ν. 4957/2022). Οι υποψήφιοι διδάκτορες δύνανται να συμμετέχουν σε ερευνητικά έργα/
προγράμματα του Ανώτατου Εκπαιδευτικού Ιδρύματος
(Α.Ε.Ι.) και να λαμβάνουν υποτροφίες στο πλαίσιο συγχρηματοδοτούμενων, αυτοχρηματοδοτούμενων ή λοι-
πών έργων/προγραμμάτων για την οικονομική ενίσχυση
της διδακτορικής τους έρευνας.
Οι διδακτορικές σπουδές προσφέρονται δωρεάν.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1292/18.03.2025
Άρθρο 9
Αλλαγή θέματος Διδακτορικής Διατριβής
Για την αλλαγή του θέματος της διδακτορικής διατριβής απαιτείται εισήγηση του/ης Επιβλέποντος/ουσας
και έγκριση της Συνέλευσης του Τμήματος. Αλλαγή του
θέματος της διδακτορικής διατριβής δεν δύναται να
εγκριθεί μετά την υποβολή της αίτησης για τη δημόσια
υποστήριξη και αξιολόγησή της.
Άρθρο 10
Γλώσσα συγγραφής Διδακτορικής Διατριβής
Η διδακτορική διατριβή συντάσσεται σε γλώσσα που
ορίζεται με την εγκριτική απόφαση της Συνέλευσης του
Τμήματος για την εκπόνηση της Διατριβής (άρθρο 4 του
παρόντος Κανονισμού).
Κατά τη διάρκεια εκπόνησης της διδακτορικής διατριβής υπάρχει η δυνατότητα αλλαγής της γλώσσας
σύνταξής της, μετά από εισήγηση του επιβλέποντα και
έγκριση της Συνέλευσης του Τμήματος.
Σε περίπτωση που η διδακτορική διατριβή έχει συνταχθεί σε άλλη γλώσσα, ο/η υποψήφιος/α υποβάλλει
συνημμένη στη διδακτορική διατριβή εκτενή περίληψή
της στην ελληνική γλώσσα.
Σε περίπτωση συνεπίβλεψης με ιδρύματα της αλλοδαπής η διατριβή συντάσσεται στην αγγλική ή σε άλλη
ξένη γλώσσα. (παρ. 2 άρθρου 91 ν. 4957/2022).
Άρθρο 11
Τελική Αξιολόγηση και Κρίση Διδακτορικής
Διατριβής
Α. Υποβολή εισηγητικής έκθεσης της Τριμελούς Συμβουλευτικής Επιτροπής στη Συνέλευση του Τμήματος
Μετά από την ολοκλήρωση της συγγραφής της διδακτορικής διατριβής και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο/η υποψήφιος/α διδάκτορας υποβάλλει αίτηση στη Γραμματεία του Τμήμα-
τος για τη δημόσιας υποστήριξη αυτής (άρθρο 95 παρ. 1.
του ν. 4957/2022). Η αίτηση κοινοποιείται στην τριμελή
συμβουλευτική επιτροπή, η οποία αποφασίζει κατά πλειοψηφία την έγκριση ή την απόρριψή της.
Η τριμελής συμβουλευτική επιτροπή, εφόσον εγκρίνει
την αίτηση, υποβάλλει έγγραφη θετική εισήγηση προς
τη Συνέλευση του Τμήματος.
Εάν η τριμελής συμβουλευτική επιτροπή δεν εγκρίνει
την αίτηση, καταγράφει και παραδίδει στον/την υποψήφιο/α διδάκτορα αναλυτικές επιστημονικές παρατηρή-
σεις και προτάσεις για βελτίωση της διατριβής, καθώς
και χρονοδιάγραμμα υλοποίησης.
Μετά την υλοποίηση των διορθώσεων - βελτιώσεων,
ο/η υποψήφιος/α διδάκτορας υποβάλλει εκ νέου αίτηση
για τη δημόσια υποστήριξη της διδακτορικής διατριβής.
Β. Ορισμός Επταμελούς Εξεταστικής Επιτροπής από
Συνέλευση
Μετά από την έγγραφη θετική εισήγηση της τριμελούς συμβουλευτικής επιτροπής, η Συνέλευση ορίζει,
με απόφασή της, επταμελή εξεταστική επιτροπή για την
κρίση και την αξιολόγηση της διδακτορικής διατριβής.
Ως μέλη της επταμελούς εξεταστικής επιτροπής ορίζονται υποχρεωτικά τα μέλη της τριμελούς συμβουλευ-
τικής επιτροπής και τέσσερα (4) ακόμη μέλη, τα οποία
ανήκουν στις κατηγορίες των περ. α) έως στ) της παρ. 1
του άρθρου 94 του ν. 4957/2022. Κατ’ ελάχιστον τέσσερα (4) από τα επτά (7) μέλη της εξεταστικής επιτροπής
είναι μέλη Διδακτικού Ερευνητικού Προσωπικού που
ανήκουν στο Ανώτατο Εκπαιδευτικό Ίδρυμα (Α.Ε.Ι.) στο
οποίο εκπονείται η διδακτορική διατριβή (παρ. 1 άρθρου 95 ν. 4957/2022).
Γ. Υποχρεώσεις του/της υποψήφιου/ας Διδάκτορα
Ο/Η υποψήφιος/α διδάκτορας υποχρεούται, μετά την
υποβολή της Εισηγητικής Έκθεσης της τριμελούς συμβουλευτικής επιτροπής και τον ορισμό της επταμελούς
εξεταστικής επιτροπής από τη Συνέλευση, να καταθέσει
στη Γραμματεία του Τμήματος:
i. τη Διδακτορική Διατριβή σε ηλεκτρονική μορφή.
ii. Yπεύθυνη δήλωση στην οποία να βεβαιώνει ότι
«Είμαι ο/η αποκλειστικός/ή συγγραφέας της υποβληθείσας Διδακτορικής Διατριβής με τίτλο «…». Η συ-
γκεκριμένη Διδακτορική Διατριβή είναι πρωτότυπη
και εκπονήθηκε αποκλειστικά για την απόκτηση του
Διδακτορικού διπλώματος του Τμήματος Κοινωνικής
Ανθρωπολογίας και Ιστορίας. Κάθε βοήθεια, την οποία
είχα για την προετοιμασία της, αναγνωρίζεται πλήρως
και αναφέρεται επακριβώς στην εργασία. Επίσης, επακριβώς αναφέρω στην εργασία τις πηγές, τις οποίες
χρησιμοποίησα, και μνημονεύω επώνυμα τα δεδομένα
ή τις ιδέες που αποτελούν προϊόν πνευματικής ιδιοκτησίας άλλων, ακόμη κι εάν η συμπερίληψή τους στην
παρούσα εργασία υπήρξε έμμεση ή παραφρασμένη.
Γενικότερα, βεβαιώνω ότι κατά την εκπόνηση της Διδακτορικής Διατριβής έχω τηρήσει απαρέγκλιτα όσα
ο νόμος ορίζει περί διανοητικής ιδιοκτησίας και έχω
συμμορφωθεί πλήρως με τα προβλεπόμενα στο νόμο
περί προστασίας προσωπικών δεδομένων και τις αρχές
Ακαδημαϊκής Δεοντολογίας.
Η υπεύθυνη δήλωση προσαρτάται στην οπίσθια
(verso) όψη πριν από τη σελίδα τίτλου κάθε Διδακτορικής Διατριβής που κατατίθεται στο Τμήμα.
iii. Σε περίπτωση που η Διδακτορική Διατριβή έχει
γραφεί σε άλλη γλώσσα, ο/η υποψήφιος/α υποβάλλει
συνημμένη στη Διατριβή εκτενή περίληψή της στην ελληνική γλώσσα.
Δ. Ορισμός ημερομηνίας παρουσίασης - αξιολόγησης
διατριβής
Με πρωτοβουλία του/της Προέδρου του Τμήματος και
σε συνεννόηση με τον/την Επιβλέποντα/ουσα και τον/
την υποψήφιο/α διδάκτορα, μετά την κοινοποίηση της
διδακτορικής διατριβής που έχει κατατεθεί προς εξέταση από τη Γραμματεία σε όλα τα μέλη της ορισθείσας
επταμελούς εξεταστικής επιτροπής, ορίζεται εντός τετραμήνου η ημερομηνία και η ώρα της προφορικής δη-
μόσιας παρουσίασης και αξιολόγησης της διδακτορικής
διατριβής σε αίθουσα της Πανεπιστημιακής Μονάδας
του Τμήματος Κοινωνικής Ανθρωπολογίας και Ιστορίας
του Πανεπιστημίου Αιγαίου.
Η πρόσκληση κοινοποιείται έγκαιρα στην πανεπιστημιακή κοινότητα και η παρακολούθησή της είναι ελεύ-
θερη στο κοινό.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1292/18.03.2025
Η διδακτορική διατριβή υποστηρίζεται δημόσια από
τον/την υποψήφιο/α διδάκτορα ενώπιον της επταμελούς εξεταστικής επιτροπής, η οποία υποβάλει ερωτή-
σεις προς τον υποψήφιο. Η συνεδρίαση για τη δημόσια
υποστήριξη της διατριβής δύναται να πραγματοποιηθεί και με τη χρήση μέσων τηλεδιάσκεψης, εφόσον δεν
είναι δυνατή η φυσική παρουσία όλων των μελών της
εξεταστικής επιτροπής. Μετά από την ολοκλήρωση της
υποστήριξης της διατριβής, η επταμελής εξεταστική επιτροπή συνεδριάζει χωρίς την παρουσία τρίτων, αξιολο-
γεί τη διδακτορική διατριβή ως προς την ποιότητα, την
πληρότητα, την πρωτότυπη σκέψη και τη συμβολή της
στην επιστήμη και με βάση τα κριτήρια αυτά, εγκρίνει
ή απορρίπτει την απονομή του διδακτορικού διπλώματος. Για την απονομή του διδακτορικού διπλώματος
απαιτείται η σύμφωνη γνώμη και η θετική αξιολόγηση
της διδακτορικής διατριβής από πέντε (5) τουλάχιστον
μέλη (παρ. 3 άρθρου 95 ν. 4957/2022). Η διδακτορική
διατριβή αξιολογείται με τους βαθμούς ΚΑΛΩΣ, ΛΙΑΝ
ΚΑΛΩΣ ή ΑΡΙΣΤΑ. Για την απόφασή της η Επιτροπή συντάσσει Πρακτικό Αξιολόγησης, το οποίο υποβάλλει στη
Γραμματεία του Τμήματος.
Στην περίπτωση που η δημόσια υποστήριξη της διδακτορικής διατριβής πραγματοποιείται με τη χρήση
εξ’ αποστάσεως μέσων, εφαρμόζονται οι σχετικές διαδικασίες που ορίζονται στην υπ’ αρ. 45816/01.12.2022
απόφαση της Συγκλήτου του Πανεπιστημίου Αιγαίου με
θέμα «Ρύθμιση ειδικότερων θεμάτων σχετικά με την εξ
αποστάσεως εκπαίδευση των προγραμμάτων σπουδών
του Πανεπιστημίου Αιγαίου, έως την έκδοση του Εσωτερικού Κανονισμού Λειτουργίας του κατ’ άρθρο 223 του
ν. 4957/2022» (Β’ 6959/2023).
Ε. Βελτιώσεις της Διδακτορικής Διατριβής
Η επταμελής εξεταστική επιτροπή έχει το δικαίωμα
κατά την αξιολόγησή της, με απλή πλειοψηφία των μελών της, να ζητήσει από τον/ην υποψήφιο/α διδάκτορα
να επιφέρει εντός εξαμήνου προσθήκες, αλλαγές ή διορθώσεις στο τελικό κείμενο της Διδακτορικής Διατριβής,
τις οποίες κρίνει απολύτως απαραίτητες, πριν αυτή κατατεθεί στη βιβλιοθήκη του Πανεπιστημίου και τις βάσεις
δεδομένων που ορίζονται στο άρθρο 12, ενότητα Α του
παρόντος Κανονισμού.
Σε αυτή την περίπτωση, και οπωσδήποτε πριν από
την καθομολόγηση του/της υποψήφιου/ας διδάκτορα,
ο/η Επιβλέπων/ουσα οφείλει να βεβαιώσει με έγγραφο που κατατίθεται στη Γραμματεία του Τμήματος ότι
ο/η υποψήφιος/α επέφερε στο κείμενο της διδακτορικής διατριβής τις προσθήκες, αλλαγές ή διορθώσεις,
όπως αυτές αναφέρονται στο Πρακτικό Αξιολόγησης
της Επταμελούς Επιτροπής. Εάν η προθεσμία των έξι
μηνών παρέλθει άπρακτη, τότε με σχετική απόφαση
της Συνέλευσης η διδακτορική διατριβή θεωρείται ότι
απορρίφθηκε.
ΣΤ. Παροχή Βεβαίωσης
Στον/την υποψήφιο/α διδάκτορα μπορεί να χορηγείται από τη Γραμματεία του Τμήματος, πριν από την
αναγόρευση-καθομολόγησή του/της, βεβαίωση ότι έχει
υποστηρίξει επιτυχώς τη διδακτορική διατριβή του/της,
εφόσον δεν εκκρεμούν διορθώσεις.
Άρθρο 12
Αναγόρευση-καθομολόγηση Διδακτόρων
Ο/Η υποψήφιος/α διδάκτορας, μετά την ολοκλήρωση
της παραπάνω διαδικασίας, δικαιούται να υποβάλει στη
Γραμματεία αίτηση για την αναγόρευση-καθομολόγησή
του/της.
Α. Πριν την αναγόρευση/καθομολόγηση, απαιτούνται:
- Υποχρεωτική κατάθεση σε ηλεκτρονική μορφή στο
Ιδρυματικό Αποθετήριο της Βιβλιοθήκης του Πανεπιστημίου Αιγαίου
- Υποχρεωτική κατάθεση σε ηλεκτρονική μορφή στη
Γραμματεία του Τμήματος
- Με ευθύνη της Γραμματείας του Τμήματος και σε
συνεργασία με τον/την υποψήφιος/α διδάκτορα πραγματοποιείται υποχρεωτικά η ηλεκτρονική ανάρτηση της
διδακτορικής διατριβής στο Εθνικό Κέντρο Τεκμηρίωσης
Η Γραμματεία, πριν την καθομολόγηση, ελέγχει την κατάθεσή της διατριβής στο Εθνικό Αρχείο Διδακτορικών
Διατριβών του Εθνικού Κέντρου Τεκμηρίωσης (https://
phdms.ekt.gr/phdms).
Τα ανωτέρω αποτελούν απαραίτητη προϋπόθεση προκειμένου να πραγματοποιηθεί η αναγόρευση - καθομο-
λόγηση - απονομή Διπλώματος στον/στην υποψήφιο/α
διδάκτορα.
Β. Επίσης πριν την αναγόρευση/καθομολόγηση, θα
πρέπει να:
- Επιβεβαιωθεί η μη ύπαρξη εκκρεμοτήτων (επιστροφή κλειδιού δωματίου φοιτητικής εστίας, και μη ύπαρξη
εκκρεμοτήτων για λόγους διαμονής σε φοιτητική εστία
κατά τους θερινούς μήνες κ.τ.λ.) από τη Φοιτητική Μέριμνα,
- επιβεβαιωθεί η μη ύπαρξης εκκρεμοτήτων, σε περίπτωση συμμετοχής στο Πρόγραμμα Erasmus, από το
Γραφείο Erasmus,
- έχει κατατεθεί απόδειξη για την καταβολή της αξίας
της περγαμηνής σε περίπτωση που ο/η υποψήφιος/α
διδάκτορας επιθυμεί τη χορήγηση του (και με βάση όσα
ισχύουν κάθε φορά σύμφωνα με αποφάσεις των αρμοδίων οργάνων),
- ακυρωθεί το δελτίο ειδικού φοιτητικού εισιτηρίου
(Ακαδημαϊκή Ταυτότητα) σε περίπτωση που είναι σε ισχύ,
- επιβεβαιωθεί η κατάθεση της Διδακτορικής Διατριβής στη Βιβλιοθήκη του Πανεπιστημίου Αιγαίου καθώς
και η μη ύπαρξης εκκρεμοτήτων.
Γ. Σε συνεδρίαση της Συνέλευσης του Τμήματος και
παρουσία του/της υποψήφιου/ας διδάκτορα, διά ζώσης
ή εξ αποστάσεως, ο/η Πρόεδρος του Τμήματος θέτει
δημόσια υπόψη του Σώματος τα σχετικά έγγραφα που
πιστοποιούν την επιτυχή ολοκλήρωση της διαδικασίας
προφορικής παρουσίασης και αξιολόγησης της διδακτορικής διατριβής και ακολουθεί η δημόσια αναγόρευση/
καθομολόγησή του/της, καθώς και η απονομή του Διδακτορικού Διπλώματος.
Το κείμενο της καθομολόγησης και ο τύπος του διπλώματος του/της διδάκτορα ακολουθεί τα πρότυπα
των σχετικών αποφάσεων της Συγκλήτου του Πανεπιστημίου Αιγαίου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1292/18.03.2025
Άρθρο 13
Διαγραφή υποψηφίων διδακτόρων
Η Συνέλευση του Τμήματος Κοινωνικής Ανθρωπολογίας και Ιστορίας δύναται να αποφασίσει τη διαγραφή
υποψηφίου/ας διδάκτορα από τα Μητρώα του Τμήματος:
- Για λόγο αναφερόμενο στην επιστημονική πρόοδο της
διαδικασίας εκπόνησης της διατριβής του/της (λ.χ. επί μακρόν αδικαιολόγητη έλλειψη συνεργασίας με την τριμελή
συμβουλευτική επιτροπή, αμέλεια, αδράνεια, έλλειψη ενδιαφέροντος, κ.τ.λ.), που προκύπτει από τις ετήσιες εκθέσεις
προόδου και τις προφορικές παρουσιάσεις στα πλαίσια της
ετήσιας συνάντησης διδακτόρων, μετά από εισήγηση κατά
πλειοψηφία της Τριμελούς Συμβουλευτικής Επιτροπής,
- εάν κατά τη διάρκεια εκπόνησης ή παρουσίασης της
διδακτορικής διατριβής του/της, υποπέσει σε παράπτωμα που εμπίπτει στο δίκαιο περί πνευματικής ιδιοκτησίας
(ν. 2121/1993, όπως ισχύει) και υπόκειται στις ρυθμίσεις
περί εννόμου προστασίας,
- εάν έχει υπερβεί τον μέγιστο χρόνο ολοκλήρωσης
της διατριβής, όπως ορίζεται στον παρόντα κανονισμό,
εκτός αν συντρέχουν αποδεδειγμένα σοβαροί και εξαιρετικοί λόγοι, οι οποίοι εξετάζονται κατά περίπτωση από
τη Συνέλευση,
- εάν έχει καταθέσει ο ίδιος/α αίτηση διαγραφής στη
Γραμματεία του Τμήματος (στην περίπτωση αυτή η αίτηση εγκρίνεται αυτοδίκαια από τη Συνέλευση).
Άρθρο 14
Ανάκληση Διδακτορικού Διπλώματος
Διδακτορικός Τίτλος που χορηγήθηκε είναι δυνατόν
να ανακληθεί ή ακυρωθεί, εάν αποδειχθεί ότι δεν συνέτρεχαν την εποχή της απόκτησής του οι εκ του νόμου
και του παρόντος Κανονισμού προϋποθέσεις κτήσης του
και, κατεξοχήν αλλά μη περιοριστικά, εάν αποδειχθεί ότι
το σύνολο ή μέρος της Διδακτορικής Διατριβής αποτελεί
προϊόν λογοκλοπής.
Η ανάκληση ή ακύρωση γίνεται μετά από πλήρως τεκμηριωμένη εισήγηση της Συνέλευσης του Τμήματος Κοι-
νωνικής Ανθρωπολογίας και Ιστορίας που κοινοποιείται
στον/στην Πρύτανη/ισσα του Ιδρύματος (βλ. και υπ’ αρ.
347/2013 Γνωμ. ΝΣΚ), ο/η οποίος/α στη συνέχεια εκδίδει
σχετική διαπιστωτική πράξη.
Άρθρο 15
Εκπόνηση Διδακτορικής Διατριβής
με συνεπίβλεψη
Το Τμήμα Κοινωνικής Ανθρωπολογίας και Ιστορίας του
Πανεπιστημίου Αιγαίου είναι δυνατό να αναθέτει, σε συνεργασία με ένα (1) ή περισσότερα τμήματα του ίδιου ή
άλλου Α.Ε.Ι. της ημεδαπής, Ανώτατα Στρατιωτικά Εκπαιδευτικά Ιδρύματα, Ανώτατες Εκκλησιαστικές Ακαδημίες,
ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), Ερευνητικά Πανεπιστημιακά
Ινστιτούτα, την Ακαδημία Αθηνών, το Ίδρυμα Ιατροβιολογικών Ερευνών της Ακαδημίας Αθηνών, καθώς και με
Ιδρύματα της αλλοδαπής, εκπόνηση Διδακτορικής Διατριβής με συνεπίβλεψη (άρθρο 90 παρ. 2. του ν. 4957/2022).
Τα σχετικά με τη διαδικασία εκπόνησης της διατριβής,
από την επιλογή του υποψήφιου διδάκτορα έως και την
απονομή του διδακτορικού τίτλου, καθώς και η χορήγηση ενιαίου ή χωριστού τίτλου σε περίπτωση συνεργασίας
μεταξύ Ιδρυμάτων, προβλέπονται στο οικείο Ειδικό Πρωτόκολλο Συνεργασίας (Ε.Π.Σ.), που καταρτίζεται από τα
συνεργαζόμενα Τμήματα/φορείς και εγκρίνεται από την
οικεία Σύγκλητο και τα συλλογικά όργανα διοίκησης των
Ερευνητικών Κέντρων.
Άρθρο 16
Βιομηχανικά Διδακτορικά
Υποψήφιοι που πληρούν τις προϋποθέσεις εγγραφής
σε προγράμματα διδακτορικών σπουδών σύμφωνα
με το άρθρο 92 του ν. 4957/2022, δύνανται να υποβάλουν αίτηση στο Τμήμα Κοινωνικής Ανθρωπολογίας και
Ιστορίας για την εκπόνηση διδακτορικής διατριβής σε
συνεργασία με επιχείρηση ή βιομηχανία που εδρεύει ή
παράρτημά της λειτουργεί στην ημεδαπή, η οποία αφορά στη διεξαγωγή βιομηχανικής ή εφαρμοσμένης έρευ-
νας με σκοπό την εξαγωγή ερευνητικών αποτελεσμάτων
για την παραγωγή καινοτόμων προϊόντων ή υπηρεσιών
(άρθρο 96 του ν. 4957/2022).
Με πρωτόκολλο συνεργασίας μεταξύ του Πανεπιστημίου Αιγαίου, της συνεργαζόμενης επιχείρησης ή βιομη-
χανίας και του υποψήφιου διδάκτορα, το οποίο εγκρίνεται
από τη Σύγκλητο του Ιδρύματος, κατόπιν εισήγησης της
Συνέλευσης του Τμήματος Κοινωνικής Ανθρωπολογίας
και Ιστορίας, καθορίζονται οι ειδικότεροι όροι συνεργασίας για την εκπόνηση διδακτορικής διατριβής στην επιχεί-
ρηση ή τη βιομηχανία και την εξαγωγή των ερευνητικών
αποτελεσμάτων, τη χρήση υποδομών του εξοπλισμού του
Α.Ε.Ι., αν η έρευνα διεξάγεται εντός του Α.Ε.Ι., τις υποχρεώσεις και τα δικαιώματα κάθε συμβαλλόμενου μέρους,
συμπεριλαμβανομένου του καθορισμού των δικαιωμάτων πνευματικής ιδιοκτησίας και βιομηχανικής ιδιοκτησί-
ας, σύμφωνα με τις διατάξεις του Κανονισμού ή Οδηγού
Μεταφοράς Τεχνολογίας, επί του έργου που διεξάγεται
κατά τη διάρκεια εκπόνησης της διδακτορικής διατριβής.
Στο πρωτόκολλο συνεργασίας αναφέρεται ενδεχόμενη
δυνατότητα συμμετοχής ενός (1) εκπροσώπου του φορέα, χωρίς όμως δικαίωμα ψήφου, στις συνεδριάσεις της
τριμελούς συμβουλευτικής επιτροπής ή/και της επταμελούς εξεταστικής επιτροπής, εκφράζοντας μόνο τις από-
ψεις του (περ. ιε παρ. 2 άρθρου 91 και παρ. 3 άρθρου 96
του ν. 4957/2022).
Άρθρο 17
Ειδικές διατάξεις
Όσα θέματα δεν ρυθμίζονται από την ισχύουσα νομοθεσία, τον Κανονισμό Μεταπτυχιακών και Διδακτορικών
Σπουδών του Πανεπιστημίου Αιγαίου και τον παρόντα
Κανονισμό, θα ρυθμίζονται με αποφάσεις των αρμόδιων
οργάνων και όπου απαιτείται με τροποποίηση του Κανονισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 5 Μαρτίου 2025
Ο Πρύτανης
ΔΗΜΗΤΡΙΟΣ ΠΑΠΑΓΕΩΡΓΙΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1292/18.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201292.pdf | Tokens: 35040]